b"\n_START_ARTICLE_\nGerald av Wales\n_START_SECTION_\nLiv og virke\n_START_PARAGRAPH_\nGerald var s\xc3\xb8nn av William FitzOdo de Barry (eller Barri), felles stamfar til Barry-familien i Irland og en av de mektigste anglo-normanniske baronene i Wales p\xc3\xa5 denne tiden. Gerald var nev\xc3\xb8 p\xc3\xa5 morssiden av David fitzGerald, biskopen i St. David's og s\xc3\xb8nnes\xc3\xb8nn av Gerald de Windsor (ogs\xc3\xa5 kjent som FitzWalter) ved hans (de Windsors) ekteskap med den notoriske Nest, datter av Rhys ap Tewdwr, familien hevder ogs\xc3\xa5 slektskap med adelsfamilien Rhys (Rhys ap Gruffydd)._NEWLINE_Gerald hadde en teologisk utdannelse i Gloucester, fulgt av en periode med studier i Paris. Hans h\xc3\xa5p om \xc3\xa5 etterf\xc3\xb8lge sin onkel som biskop i 1176 ble knust, mulig p\xc3\xa5 grunn av hans walisiske blod. Til tross for dette avslaget ble han prest for kong Henrik II av England i 1184, og ble valgt til f\xc3\xb8lge kongens s\xc3\xb8nn Johan p\xc3\xa5 en ekspedisjon til Irland. Turen ble en katalysator for hans litter\xc3\xa6re karriere, hans opptegnelser av hans funn ble utgitt som Topographia Hibernica (1188). Han fulgte verket opp kort tid senere med en opptegnelse av kong Henriks erobring av Irland, Expugnatio Hibernica._NEWLINE_Etter \xc3\xa5 ha bevist sin nytte ble Gerald valgt til \xc3\xa5 f\xc3\xb8lge erkebiskopen av Canterbury, Baldwin av Exeter, p\xc3\xa5 en turne i Wales i 1188 med den hensikt \xc3\xa5 rekruttere til det tredje korstoget. Hans opptegnelser fra reisen, Itinerarium Cambriae (1191) ble fulgt av Descriptio Cambriae i 1194. Hans to arbeider om Wales har forblitt enest\xc3\xa5ende viktige historiske dokumenter, betydningsfulle for deres beskrivelser av walisisk og normannisk kultur, skj\xc3\xb8nt ikke til \xc3\xa5 stole p\xc3\xa5 og befestet med ideologi, lunefull og med hans egen h\xc3\xb8yst s\xc3\xa6regne stil. I 1198 dukket det opp en ny mulighet for Gerald til bli biskop for St. David\xe2\x80\x99s, men hans s\xc3\xb8knad ble igjen avvist. Han fors\xc3\xb8kte gjentatte ganger, selv ved \xc3\xa5 reise til Roma for be paven om st\xc3\xb8tte, men uten hell \xc3\xa5 utfordre beslutningen som ble bestemt av Hubert Walter f\xc3\xb8r han ga opp i 1203 og tilbrakte resten av livet med akademiske studier, produserte verker med andaktsinstruksjoner og om politikk. Han d\xc3\xb8de rundt \xc3\xa5r 1223, sannsynligvis i Lincoln._NEWLINE_I James Goldmans historiske roman Myself As Witness (1979) er skrevet i synsvinkelen til fra Gerald av Wales, men i romanen er han referert til som Giraldus Cambrensis."